|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA:940-01/17-01/03

URBROJ:2113/03-03-17-1

Stubičke Toplice, 07.03.2017.

Na temelju članka 39. t. 4. Zakona o lokalnoj i područnoj (regionalnoj) samoupravi (Nar. Nov. Br. 33/01, 60/01 – vjerodostojno tumačenje, 129/05, 109/07, 36/09, 125/08, 36/09, 150/11, 144/12) i članka 46. st. 2. t. 23. u vezi sa člankom 49.a Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), obnašatelj dužnosti načelnika – zamjenik načelnika Općine Stubičke Toplice donosi

**ODLUKU**

**I.**

Utvrđuje se prijedlog Odluke o otkupu nekretnina za proširenje Parka vozača Pila.

**II.**

Sastavni dio ove odluke je tekst prijedloga Odluke o otkupu nekretnina za proširenje Parka vozača Pila i Obrazloženje.

**III.**

Prijedlog se upućuje na usvajanje Općinskom vijeću Općine Stubičke Toplice.

o.d. NAČELNIKA – ZAMJENIK NAČELNIKA

Ivan Hren

 DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz Odluku o otkupu nekretnina za proširenje Parka vozača Pila**

PRAVNA OSNOVA: člankom 35. st. 2. Zakona o vlasništvu i drugim stvarnim pravima (Nar. nov. br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12) određeno je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave.

Člankom 25. t. 4. Statuta Općine Stubičke Toplice precizirano je da Općinsko vijeće donosi odluku o uvjetima, načinu i postupku gospodarenja nekretnina u vlasništvu Općine.

Planiran je otkup ukupno 2.732 m2 zemljišta, koje se nastavlja na postojeću nekretninu Park vozača Pila u Pili, a radi njezina proširenja. Time bi se stvorili uvjeti za održavanje međunarodne brdske utrke – natjecanja za prvenstvo Europe, čime bi se privuklo više gostiju iz svjetskog automobilskog sporta i promovirala Općina. Utrka sa zadnjim pripremama traje u pravilu oko tjedan dana u kojem razdoblju bi vozači, komisije, novinari, gledatelji bi odsjedali u Stubičkim Toplicama, zbog čega projekt doprinosi razvoju turizma na području Općine Stubičke Toplice, a pretpostavlja se i šire.

o.d. NAČELNIKA – ZAMJENIK NAČELNIKA

Ivan Hren

PRIJEDLOG

KLASA:940-01/17-01/

URBROJ:2113/03-01-17-2

Stubičke Toplice,

Na temelju članka 35. st. 2. Zakona o vlasništvu i drugim stvarnim pravima (Nar. nov. br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12) i članka 25. t. 4. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice na svojoj 40. sjednici, održanoj dana \_.\_\_. 2017. godine donosi sljedeću

**ODLUKU O**

**OTKUPU NEKRETNINA ZA PROŠIRENJE PARKA VOZAČA PILA**

**Članak 1.**

Za potrebe proširenja Parka vozača Pila Općina Stubičke Toplice će otkupiti od vlasnika sljedeće nekretnine:

dk.č.br. 1266 k.o. Kraljev Vrh u površini od 803m2,

k.č.br. 1265 k.o. Kraljev Vrh, površine 1.812 m2,

d.k.č.br. 1286/3 k.o. Kraljev Vrh, površine 109 m2 i

dk.č.br. 1286/2 k.o. Kraljev Vrh, površine 8 m2.

**Članak 2.**

Određuje se cijena za otkup od 10 eura po čhv u kunama prema srednjem tečaju Hrvatske narodne banke na dan uplate.

Cijena će se isplatiti prodavateljima u dva obroka time da prvi obrok dospijeva po potpisu ugovora, a drugi obrok tek po izvršenom prijenosu vlasništva na Općinu Stubičke Toplice u pojedinačnom zemljišnoknjižnom ispravnom postupku.

Pojedinačni zk ispravni postupak će pokrenuti i njegove troškove snosi Općina Stubičke Toplice.

**Članak 3.**

Ovlašćuje se obnašatelj dužnosti načelnika, zamjenik načelnika Općine Stubičke Toplice za potpisivanje ugovora o kupoprodaji nekretnina.

Ova Odluka stupa na snagu danom donošenja.

Predsjednik Općinskog vijeća

Općine Stubičke Toplice

Stjepan Sokač